b'\n_START_ARTICLE_\nLive Maria Roggen\n_START_SECTION_\nMusikkarriere\n_START_PARAGRAPH_\nRoggen opptr\xc3\xa5dte f\xc3\xb8rst i duoen Tu\'Ba med tubaist Lars Andreas Haug fra 1994. Hun var med \xc3\xa5 starte bandet Wibutee i 1997-2000. _NEWLINE_Roggen er vokalist i det norske jazzbandet Come Shine. Kvartetten eksisterte f\xc3\xb8rst fra 1998 til 2004, og startet s\xc3\xa5 opp igjen i 2011. Come Shine vant Spellemannprisen 2002 i klassen Jazz.  _NEWLINE_I 2003-08 opptr\xc3\xa5dte Roggen med egne tekster og komposisjoner i sitt "LiveBand". I 2007 kom soloplaten Circuit songs som vant Spellemannprisen i \xc3\x85pen klasse.  _NEWLINE_Siden 2004 har Roggen v\xc3\xa6rt medsanger og en av lederne/drivkreftene i det improviserende vokalensemblet Trondheim Voices, som hun ogs\xc3\xa5 har komponert for.  _NEWLINE_I 2009 startet Roggen og pianist Helge Lien duoen LiveLien som framf\xc3\xb8rer originalskrevet musikk til tekster av norske lyrikere, coverl\xc3\xa5ter og jazzl\xc3\xa5ter. _NEWLINE_I tillegg til egne band og grupper har Roggen sunget med blant andre Trondheim Jazzorkester, Dingobats, Bugge Wesseltoft, Tom Steinar Lund/Trio de Janeiro og Leieboerne, og hun har siden 1996 v\xc3\xa6rt korist i gruppa Young Neils. I 2008 og 2009 deltok hun i fire hyllestkonserter "Til Radka" sammen med Arild Andersen, Jon Eberson og Jon Christensen, bl.a. i Den norske Opera & Ballett. I 2006-2009 sang hun tango- og jazzkomposisjoner i Atle Sponberg og Frode Haltlis "La Fuente".'